MALEE บวกกว่า 5% นิวไฮในรอบกว่า 3 เดือน โบรกฯเชียร์ซื้อ ชูเป้า 47 บ.
MALEE บวกกว่า 5% นิวไฮในรอบกว่า 3 เดือน โบรกฯเชียร์ซื้อ ชูเป้า 47 บ. ล่าสุด ณ เวลา 15.25 น. ราคาอยู่ที่ 44.75 บาท บวก 2.25 บาท หรือ 5.29% สูงสุดที่ 45.25 บาท ต่ำสุดที่ 42.25 บาท ด้วยมูลค่าซื้อขาย 311.83 ล้านบาท
11 ต.ค. 2560

ผู้สื่อข่าวรายงานว่า ราคาหุ้นบริษัท มาลีกรุ๊ป จำกัด (มหาชน) หรือ MALEE ล่าสุด ณ เวลา 15.25 น. อยู่ที่ 44.75 บาท บวก 2.25 บาท หรือ 5.29% สูงสุดที่ 45.25 บาท ต่ำสุดที่ 42.25 บาท ด้วยมูลค่าซื้อขาย 311.83 ล้านบาท ขณะที่ดัชนีตลาดหุ้นไทยโดยรวมบวก 0.47%  
ทั้งนี้ราคาหุ้น MALEE ปรับตัวเพิ่มขึ้นแรง 2 วันติดนับตั้งแต่ราคาอยู่ที่ระดับ 42.50 บาท เมื่อวันที่ 9 ต.ค.2560 พร้อมกันนี้ราคาหุ้นยังปรับตัวขึ้นสูงสุดในรอบกว่า 3 เดือน นับตั้งแต่ราคาอยู่ที่ระดับ 45.75 บาท เมื่อวันที่ 27 มิ.ย.60
ด้าน บล.ซีไอเอ็มบี แนะนำ “ซื้อ” MALEE ราคาเป้าหมาย 47 บาท/หุ้น โดยคาดว่าจะมีกำไรต่อหุ้นเติบโต 25.4% ในปี 2561 และ 21.3% ในปี 2562 ขณะที่เชื่อว่า ช่วงเวลาเลวร้ายจะผ่านไปเมื่อยอดขายน้ำมะพร้าวฟื้นตัวหลังบริษัทปรับปรุงกระบวนการ QC
ขณะที่ยังมองว่าผลิตภัณฑ์แบรนด์ MALEE จะช่วยผลักดันผลกำไร โดยเฉพาะการส่งออก สำหรับบรรยากาศเชิงลบในไตรมาส 3/60 น่าจะกดดันราคาหุ้นแค่ในระยะสั้น และราคาน่าจะรับรู้ผลกระทบบางส่วนแล้ว
 